CELEX: 62009CN0542
Language: hu
Date: 2009-12-18 00:00:00
Title: C-542/09. sz. ügy: 2009. december 18-án benyújtott kereset — Európai Bizottság kontra Holland Királyság

13.3.2010   
            
            
               HU
            
            
               Az Európai Unió Hivatalos Lapja
            
            
               C 63/31
            
         2009. december 18-án benyújtott kereset — Európai Bizottság kontra Holland Királyság
   (C-542/09. sz. ügy)
   2010/C 63/50
   Az eljárás nyelve: holland
   
      Felek
   
   
      Felperes: Európai Bizottság (képviselők: G. Rozet és M. van Beek meghatalmazottak)
   
      Alperes: Holland Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Holland Királyság azáltal, hogy a migráns munkavállalókkal és az általuk eltartott családtagokkal szemben lakóhely-követelmény, vagyis az úgynevezett „hatból három év szabály” teljesítését írta elő annak feltételéül, hogy a WSF (1) keretében a külföldi tanulmányok finanszírozására jogosultak lehessenek, megszegte az EUMSZ 45. cikkből és a 1612/68/EGK rendelet (2) 7. cikkének (2) bekezdéséből eredő kötelezettségeit;
            
         
               —
            
            
               a Holland Királyságot kötelezze a költségek viselésére.
            
         
      Jogalapok és fontosabb érvek
   
   Mivel Hollandia máig nem hozott meg minden ahhoz szükséges intézkedést, hogy véget vessen a lakóhely-követelmény, vagyis az úgynevezett „hatból három év szabály” alkalmazásának, amelynek értelmében a migráns munkavállalók és az általuk eltartott családtagok lakóhely-követelménynek kötelesek megfelelni annak feltételeként, hogy a WSF keretében a külföldi tanulmányok finanszírozására jogosultak lehessenek, a Bizottság arra a következtetésre jut, hogy Hollandia nem teljesítette az EUMSZ 45. cikkből és az 1612/68 rendeletből eredő kötelezettségeit.
   
      (1)  Wet Studienfinanciering [a tanulmányok finanszírozásáról szóló törvény] 2000.
   
      (2)  A munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet (HL L 257., 2. o.; magyar nyelvű különkiadás 5. fejezet, 1. kötet, 15. o.)